open-index/open-wikipedia-markdown huggingface dataset:
ברקאס V 901/2

[ממוזער|270px|"ברקאס V 901/2" - [מסחרית]]
**ברקאס V 901/2** (בגרמנית: **Barkas V 901/2**, קרוי גם: **BARKAS FRAMO V 901/2**) היא מכונית מסחרית, אשר יוצרה במספר תצורות מתוצרת יצרנית הרכב **VEB Barkas-Werke**  אשר יוצרה בין השנים 1961–1954 בגרמניה המזרחית

## "ברקאס V 901/2"
* סך הכל יוצרו 25,604 יחידות של 901/2. כתוצאה מכך, לא ניתן היה לענות על צורך מקומי ולא על הזדמנויות ייצוא, ולו בקירוב. ה-"ברקאס V 901/2" יוצא להולנד, בלגיה, פינלנד והונגריה. בשל המחסור החריף בטנדרים קטנים ב-גרמניה המזרחית, דגם ה- V901 / 2 עדיין היה בשימוש נרחב בחיי היומיום בסוף שנות ה-80 . הודות לבניית השלדה וייצור רציף של חלקי חילוף, יחידות חדשות היו קלות יחסית לבנייה מחדש. לעיתים קרובות זה הביא להתאמת שלדות חלופיות עם מספרי שלדות יוצאי דופן.
* מנוע בנזין 3 צילינדרים, מחזור שתי פעימות, 900.5 סמ"ק, מנוע קירור מים
* סוג הנעה: הנעה אחורית
* פלטפורמה: Barkas V 901
* מתלה: עצמות עצה + קפיצים רוחביים מלפנים, סרן קשיח מאחור
* בלמים: בלמי תוף מלפנים / מאחור
* אלטרנטור: הספק 6 ואט
* סיכה: שימון מעורב ביחס 1:25
* דגם "ברקאס V 901/2" שירת כאמבולנס בגרמניה המזרחית

## תצורות
* 4 דלתות + דלת אחורית - מסחרית (ללא חלון צד)
* 2 דלתות + דלת אחורית - מסחרית (חלונות צד: קדמיים בלבד)
* 2 דלתות + דלת אחורית - מסחרית (חלונות צד: קדמיים ואמצעיים)
* 4 דלתות - מיניבוס
* 2 דלתות - טנדר
* 2 דלתות - משאית קלה
* 4 דלתות + דלת אחורית - אמבולנס

## גלריה

קובץ:Etmr 09 – Framo.jpg | "ברקאס V 901/2" - מסחרית
קובץ:16. IFA Oldtimertreffen Werdau 2013, Germany (8717794841).jpg | משמאל: דגם "ברקאס V 901/2" מיניבוס, מימין: דגם "ברקאס V 901/2" מכונית דואר של הדואר המזרח גרמני 
קובץ:Bundesarchiv Bild 183-B1015-0010-004, LPG Oberwiera, Abholen der Kindergartenkinder.jpg | "ברקאס V 901/2"
קובץ:16. IFA Oldtimertreffen Werdau 2013, Germany (8718869444).jpg | "ברקאס V 901/2" - מסחרית
קובץ:OMMMA Ausfahrt (7913890226).jpg | "ברקאס V 901/2" - מסחרית
קובץ:Framo V901 2 Kleinbus Fahrzeugausstellung Malter.jpg | "ברקאס V 901/2" - מיניבוס
קובץ:16-05-07-Oldtimertreffen-Eberswalde-PKW-N3S 3821.jpg | "ברקאס V 901/2" - משאית קלה
קובץ:Oldtimer Nutzfahrzeug - Flickr - gravitat-OFF.jpg | "ברקאס V 901/2" - טנדר
קובץ:Framo (7913280844).jpg | "ברקאס V 901/2" מסוג מעונוע
קובץ:Bundesarchiv Bild 183-92335-0002, Berlin Rettungsamt, Fuhrpark.jpg | אמבולנס מסוג "ברקאס V 901/2" השייך לשירותי החירום של ברלין (13 באפריל 1962)


## קישורים חיצוניים

* 

## הערות שוליים

קטגוריה:מכוניות מסחריות
קטגוריה:מיניבוסים
קטגוריה:טנדרים
קטגוריה:כלי רכב מזרח גרמניים
קטגוריה:כלי רכב שהושקו ב-1954
נירטט

**נירטט** (בהונגרית: **Nyírtét**) הוא כפר במחוז סבולץ'-סטמאר-ברג שבצפון מזרח הונגריה.

בדומה ליישובים רבים באירופה, גם אוכלוסיית נירטט קטנה משמעותית בעשרות השנים האחרונות, מ-1,111 תושבים בשנת 1990 עד 914 תושבים בשנת 2020.

## יהודי נירטט
יהודים חיו בנירטט בתקופות זמן שונות. בשנת 1944 יהודי נירטט עם שאר יהודי הונגריה גורשו ונרצחו בשואה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
מל

ממוזער|מפלים במל
**מל** (באנגלית: **Isle of Mull**) הוא האי השני בגודלו מבין האיים ההברידיים ושוכן סמוך לחוף המערבי של סקוטלנד.

האי משתרע על שטח של 875 קמ"ר ואורך קו החוף שלו הוא 482 ק"מ.

## היסטוריה
ממוזער|מפת סקוטלנד והאי מל
האי מל מאוכלס החל משנת 6,000 לפני הספירה ובאי ממצאים רבים המעידים על המגורים בו בתקופת הברונזה. בשנת 1493 השתלט על האי שבט מקלין מהשבטים הסקוטיים, ובשנת 1681 כבש אותו שבט קמפבל. בשנים אלה האוכלוסייה באי עמדה על 10,000 איש, אך במאה ה-19 צנח המספר לפחות מ-4,000 איש.

## הטבע והחי באי
האי מהווה מוקד משיכה למינים רבים של עופות, בין היתר צלוב-מקור, קוקייה מצויצת, טבלן אפור-לחיים, פצחן מצוי, קטיפנית גלים, מלכילון וורדית אירופית.

באי אוכלוסייה גדולה של לוטרות, שחיות בעיקר באזורים הסלעיים בקו החוף. כמו כן באזורי החוף ניתן לצפות בפרטים רבים של כלב ים אפור ופוקת המפרץ הניזונים ממיני דגים רבים, הכוללים שיבוטיים ומליח.

אייל אציל מצוי אף הוא בקרבת החוף, בעיקר בעונת החורף, בשל תזונתו שמבוססת על אצות בתקופה זו.

## קישורים חיצוניים

* 
* איים מפתיעים ברחבי העולם, באתר מסע אחר
* 

## הערות שוליים

קטגוריה:האיים ההברידיים
קטגוריה:סקוטלנד: איים
טיפה (שיר)

"**טיפה**" הוא שיר שהוקלט על ידי הזמרת-יוצרת הישראלית שירי מימון. השיר יצא לאור ב-25 באפריל 2021, על ידי חברות התקליטים הליקון מיוזיק, טריולה ופופ ארט, כסינגל שלא מתוך אלבום וכסינגל הראשון של מימון בשנת 2021 (האחרון היה "בוא אל החגיגה" שהוציאה בשנת 2020).

השיר הגיע למקום השלישי במצעד הרשמי של מדיה פורסט.

## רקע וכתיבה
השיר נכתב על ידי איתי שמעוני ושירי מימון והופק על ידי ינון יהל. בסמוך להוצאת השיר, הצהירה מימון כי: "היום, כשאני בת 40 אוטוטו, מרגיש לי הכי שלם ומדויק לחזור להתחלה ולעשות מה שתמיד רציתי ולא יכולתי והעזתי" והוסיפה ש-"Live & Party (המופע) זו אני - מאז ועד היום, ועכשיו אני מזמינה אתכם להצטרף למסיבה שלי".

במסגרת הוצאת השיר התראיינה מימון למספר גופי תקשורת, תוך שדיברה עליו ועל המופע שהעלתה במקביל.

הלחן של פזמון השיר מבוסס על הלהיט הברזילאי "Tic, Tic Tac"  של להקת קרפיצ'ו  משנת 1996.

## וידאו קליפ
הווידאו קליפ הרשמי של השיר פורסם ב-25 באפריל 2021, ביום יציאתו של "טיפה" כסינגל. בתחילת הקליפ ניתן לראות את מימון עומדת באמצע אולם ספורט, כשרקדניות מקיפות אותו. ישנן סצנות שצולמו בלילה, בעוד שחלקן צולמו בשחור-לבן. בסוף הקליפ, רוקדות כולן בתוך בריכת שחייה ריקה.

נכון ליולי 2021, מונה הצפיות של הקליפ עומד על כ-1.7 מיליון צפיות.

## מיקומי שיא

## היסטוריית יציאות לאור

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי שירי מימון
קטגוריה:שירים בעברית
קטגוריה:שירים שנכתבו על ידי איתי שמעוני
קטגוריה:שירים שהופקו על ידי ינון יהל
קטגוריה:סינגלים בהוצאת הליקון
רוברט פיילוט

**רוברט פיילוט** (באנגלית:**Robert Pilot**; 1898 – 1967) היה אמן קנדי, שעבד בעיקר בשמן על בד או על פנל.

## ביוגרפיה ועבודה
פיילוט נולד ב-9 באוקטובר 1898, בסנט ג'ון, ניופאונדלנד, לאדוארד פרידריך פיילוט ואשתו ברברה. אביו נפטר, ואימו התחתנה בשנת 1910 עם האמן מוריס קולן, ועברה לביתו של קולן במונטריאול. בילדותו סייע פיילוט לקולן בסטודיו שלו והשניים היו עורכים יחד טיולי רישום. בהמשך למד במונטריאול בהדרכתו של ויליאם ברימנר, ואז, במרץ 1916, הצטרף לצבא.

הוא שימש בכוח המשלחת הקנדית, ביחידת הארטילריה של הדיוויזיה החמישית, במהלך מלחמת העולם הראשונה.

בשנים 1920–1922 למד באקדמיה ז'וליאן בפריז. בשנת 1922 הציג בסלון פריז. עבודתו קיבלה השפעות אימפרסיוניסטיות לאחר שביקר במושבת האמנים בקונקרנו.

בשובו לקנדה נבחר לעמית של האקדמיה המלכותית לאמנויות בקנדה בשנת 1925, וכיהן כנשיא האקדמיה בשנים 1952-1954.

תערוכת היחיד הראשונה שלו היה בשנת 1927 בגלריות האמנות וטסון. הוא זכה בפרס ג'סי דאו באותה שנה ובשנת 1934.

הוא התגייס מחדש בשנת 1941, במהלך מלחמת העולם השנייה, כיהן כקפטן בחיל רגלים, ושירת באיטליה. הוענקה לו מדליית ההכתרה של המלכה אליזבת השנייה בשנת 1953.

ציורים של פיילוט הוצגו בפני וינסטון צ'רצ'יל ולמלכה אליזבת השנייה והדוכס מאדינבורו. אחרים נמצאים באוסף הגלריה הלאומית של קנדה והמוזיאון הלאומי של ביו-ארטס קוויבק.

פיילוט נפטר במונטריאול ב-17 בדצמבר 1967.

תערוכה רטרוספקטיבית של עבודותיו התקיימה במוזיאון מונטריאול לאמנויות יפות בשנת 1969.

## גלריה

File:Maisonneuve érige une croix sur la montagne - Robert Pilot.JPG

File:Robert Pilot-Amiens Advance (CWM 20130310-001).jpeg

File:Robert Pilot-Shellburst (CWM 20130310-002).jpeg

 File:Robert Pilot-Casualties at Cambrai (CWM 20130310-003).jpeg


## קישורים חיצוניים

## הערות שוליים

קטגוריה:ציירים קנדים
קטגוריה:קנדים שנולדו ב-1898
קטגוריה:קנדים שנפטרו ב-1967
ReWalk

**ReWalk** היא מערכת ביונית לסיוע בהליכה של משותקים בגפיים התחתונים, המסייעת להם לעמוד זקוף, ללכת ולעלות במדרגות.

המערכת מופעלת באמצעות סוללה הנמצאת בתרמיל, והיא נשלטת על ידי שלט רחוק פשוט המותקן על פרק כף היד שמזהה ומשפר את תנועות המשתמש.

המערכת תוכננה ביוקנעם, על ידי ד"ר עמית גופר, בחברת ReWalk Robotics ומחירה כ-85,000 דולר ליחידה.

המכשיר עבר ניסויים קליניים ב-MossRehab שבפילדלפיה.

## גרסאות
בזמן שחרורו של המוצר הראשוני, ReWalk היה זמין בשתי גרסאות:
* ReWalk I
* ReWalk P
דגם ReWalk I שימש מוסדות רפואיים לצורך מחקר או טיפול לשימוש בפיקוח של איש מקצוע בתחום הבריאות. ודגם ReWalk P יועד לשימוש אישי על ידי מטופלים בבית או בציבור.

גרסה מעודכנת יותר היא, ReWalk Rehabilitation 2.0, ששוחררה בינואר 2013. גרסה זו כללה התאמת גודל המערכת לאנשים גבוהים יותר ושיפור מסוים בתוכנות השליטה.

בשנת 2014 פיתח ד"ר גופר מוצר נוסף המבוסס על רעיון הסיוע לבעלי מוגבלויות, כיסא גלגלים בעמידה המיוצר בחברת UPnRIDE הנמצאת בהובלתו.

## תכונות
משקל מערכת ה-ReWalk הוא כ-23.3 קילוגרמים ומשקל התרמיל הוא 2.3 קילוגרמים. התרמיל מכיל את הסוללה ואת המחשב בעל מערכת הפעלה Microsoft Windows. הרגליים הרובוטיות שוקלות בערך 21 קילוגרמים.
המשתמשים יכולים להשתמש במוצר בשלושה מצבים: הליכה, ישיבה ועמידה. האותות למצבים אלה נשלחים למחשב באמצעות מכשיר דמוי שעון יד.

## משתמשים
ה-ReWalk אושר לשימוש בבתי החולים בארצות הברית על ידי מינהל המזון והתרופות (FDA) בשנת 2011.

אישור ה-FDA לשימוש ביתי וציבורי ניתן ביוני 2014.

בשנת 2010 הופיע אב טיפוס ReWalk בסדרת הטלוויזיה האמריקאית "Glee" בו השלד החיצוני משמש את הדמות הבדיונית ארטי אברמס במהלך פרק בעונה 2 בשם "A Very Glee Christmas".

ב-8 במאי 2012, אישה בריטית משותקת, קלייר לומאס, הפכה לאדם הראשון שסיים מרתון באמצעות חליפת סיוע ביונית. לומאס, שהייתה משותקת מהמותניים ומטה בעקבות תאונת רכיבה משנת 2007, השלימה את מרתון לונדון תוך 17 יום עם מערכת ה-ReWalk שלה.

מאוחר יותר בשנת 2012, לומאס הפכה לאדם הראשון שלקח את חליפת ReWalk הביתה לסיוע במשימות יומיומיות, והשתתפה בטקס הפתיחה של אולימפיאדת הנכים של קיץ 2012 עם ה-ReWalk שלה.

עד 2015, יצרנית הרובוטיקה היפנית Yaskawa Electric Co. הפיצה את ReWalk באסיה, במסגרת עסקה שנחתמה בשנת 2014 עם ReWalk Robotics. עם זאת, ביפן עצמה ReWalk עדיין לא מאושרת לשימוש בשל חוקי רגולציה מחמירים ביפן שנכנסו לתוקף בעשור האחרון.

## ביקורת
משקלו ועיקרו של השלד החיצוני של ReWalk נחשב לגדול מדי עבור משתמשים מסוימים על ידי יוצרו, עמית גופר.
בנוסף, עם מחיר של בין 69,500 דולר ל-85 אלף דולר, המערכת חורגת מהישג ידם של חולים רבים, במיוחד משום שנכון ליולי 2014 ביטוח הבריאות בארצות הברית עדיין אינו מכסה את המוצר.

לארי ג'אסינקי, מנכ"ל ReWalk, הצהיר בשנת 2014 כי החברה "עובדת עם מבטחים ועם ספקי כיסוי אחרים בתחום הבריאות על מנת להבטיח כי אנשים הזכאים להשתמש ב-ReWalk יהיו מסוגלים לרכוש מערכת".

## לקריאה נוספת
* 

## קישורים חיצוניים
* 
* סרטון: השלד החיצוני של ReWalk עוזר לחולי רפאים לעבור, באתר Engadget
* מאמר בנושא ReWalk, באתר Geekologie

## הערות שוליים

קטגוריה:ישראל: המצאות
קטגוריה:פריטי טכנולוגיה מסייעת לניידות
קטגוריה:טכנולוגיה מסייעת
נורווק (קונטיקט)

**נורווק** (באנגלית: **Norwalk**) היא עיר, הממוקמת בדרום מערב קונטיקט, בדרום מחוז פיירפילד, על החוף הצפוני של לונג איילנד סאונד. נורווק שוכנת הן במטרופולין ניו יורק והן במטרופולין ברידג'פורט.

נורווק הוקמה בשנת 1640, והיא העיר השישית המאוכלסת בקונטיקט, עם אוכלוסייה מוערכת של  92,458 בשנת 2023.

## היסטוריה
האזור נקנה על ידי האינדיאנים ב-1640 וב-1651 נקרא בשם אלגונקווין מהמילה "noyank", כלומר "נקודת אדמה", או יותר כנראה מהשם האמריקני של הילידים "Naramauke".

קרב נורווק , הידוע גם בשם קרב סלעים המערביים או Battle of the Rocks, היה סדרה של התכתשויות בין שלוש עשרה המושבות ובריטניה הגדולה במהלך מלחמת העצמאות של ארצות הברית. המתקפה הייתה חלק אחד מסדרת פשיטות על עיירות החוף בקונטיקט הידועות ביחד בשם הפשיטה של טריון. הקרב נערך בנורווק ב-12 ביולי 1779.

בשנת 1836 הוקם רובע נורווק, המקיף את האזור המרכזי של העיר. בשנת 1853 אירע אסון הרכבות הראשון הגדול אי פעם בארצות הברית. התאונה התרחשה מעל נהר נורווק, בתאונה נהרגו 48 בני אדם.

בשנת 1955 פגעו בעיר הוריקנים מרובים וגרמו להצפות בנמל נורווק.

## דמוגרפיה
נכון למפקד האוכלוסין של שנת 2010, התגוררו בעיר 85,603 בני אדם, 35,415 משקי בית, ו-21,630 משפחות. צפיפות האוכלוסייה הייתה 2,358.2 תושבים לקילומטר רבוע. האופי הגזעי של העיר היה 68.7% לבנים, 14.2% אפרו אמריקאים, 0.4% אינדיאנים, 4.8% אסיאתיים, 0.1% תושבי האוקיינוס השקט, 9.0% מגזעים אחרים ו-2.8% משני גזעים או יותר. התפשטות האוכלוסייה הייתה 22% מתחת לגיל 18, עם 7.3% בין 18 ל-24, 31.7% בין 25 ל-44, 31.2% בין 45 ל-64, ו-12.8% בגיל 65 ומעלה. על כל 100 נקבות היו 96.2 גברים.

## ממשל ופוליטיקה
נורווק בחרה בנציג הדמוקרטי לנשיאות ארצות הברית מאז שנת 1992. עם זאת, בין השנים 1928–1992, העיר הצביעה למועמד הדמוקרטי רק פעמיים: ב-1936 וב-1964.

## ערים תאומות
* 

## קישורים חיצוניים

* 
* 
* 

## הערות שוליים

קטגוריה:קונטיקט: ערים
קטגוריה:יישובים שהוקמו ב-1640
מוג'ודין

**מוג'ודין** (בערבית: **موجودين**; מילולית: **[אנחנו] קיימים**), או **יוזמת מוג'ודין לשוויון**, הוא ארגון לא-ממשלתי הדוגל בזכויות אדם של מיעוטים מיניים, ובמיוחד בזכויות להט"ב בתוניסיה.

## היסטוריה
הארגון הוקם ב-2014, על ידי פעילים פמיניסטיים ולהט"בים, ששיתפו פעולה במאבק בהטרוסקסיזם, הומופוביה, ביפוביה, טרנספוביה, אפליה מינית, או כל צורה אחרת של אפליה על בסיס נטייה מינית, זהות מגדרית, ביטוי ומאפיינים מיניים.

## משימה
העמותה מציעה מרחבים בטוחים לתמיכה ולמעקב פסיכולוגי לנפגעי האפליה. הוא מציע קווי קשר בין חברי הקהילה הגאה, ומספק מידע על זכויות להט"ב.

### מודעות ומעקב
העמותה מספקת באופן קבוע דיווחים על מצב זכויות הלהט"ב וזכויות האדם בתוניסיה. חבריה של העמותה מציעים התערבויות במרחבי האוניברסיטאות בתוניסיה.

לארגון יש רשת של אנשי רפואה (פסיכותרפיסטים, פסיכולוגים ורופאים), משפטנים ועורכי דין מקצועיים. הארגון מתמקד בהסברה, ומדווח על מקרים של מעצרים שרירותיים שקשורים אך ורק לזהות המגדרית של האדם או נטייתו המינית, ואף דיווח על מקרים של עינויים שבוצעו על ידי המשטרה המקומית.

הארגון גם מציע סדנאות שמאפשרות להרחיב את רשת הפעילים הלהט"בים, ומבצעים סולידריות חברתית עם הקהילה הגאה.

הארגון יצר שתי רצועות קומיקס שמבוססות על עדויות של להט"בים בתוניסיה.

### פסטיבל סרטי קווירי
מדי שנה, מאז 2018, מארגן הארגון את פסטיבל הסרטים הקווירי של מוג'ודין, הפסטיבל הראשון מסוגו בתוניסיה ובצפון אפריקה, במרכז העיר תוניס.

## קישורים חיצוניים

* 

## הערות שוליים

קטגוריה:ארגוני להט"ב
קטגוריה:תוניסיה: תרבות
מובי דיק (סרט, 1956)

**מובי דיק** (באנגלית: **Moby Dick**) הוא סרט קולנוע אמריקאי משנת 1956, בבימויו של ג'ון יוסטון, עם גרגורי פק, ליאו גן וריצרד בייסהארט  בתפקידים הראשיים.

במרכז העלילה רב חובל שברצון כפייתי להרוג לויתן ענק שפצע אותו קשות. התעקשותו גורמת לטביעת אנייתו עם כל האנשים פרט למלח אחד שנשאר לספר על מה שקרה.

התסריט מבוסס של הרומן מובי דיק של הרמן מלוויל משנת 1851.

## תקציר העלילה
בשנת 1841 מגיע המלח ישמעאל (ריצ'רד בייסהארט) לעיירה ניו בדפורד בניו אנגלנד כדי להצטרף לאחת האניות העוסקות בציד ליווייתנים.

בפונדק הוא נאלץ לחלוק מיטה אחת עם קוויקווג (פרידריך פון לדבור), הרפוניסט מקצועי ממוצא פולינזי שכל גופו מכוסה בכתובות קעקע. לאחר ריב קצר הם נעשים ידידים. למחרת הם הולכים לאספה בכנסיית הדייגים שלאורך הקירות יש שלטי הנצחה לדייגים שנספו. הכומר מאפל (אורסון וולס) עולה על דוכן שמעוצב בצורת ספינה ונשוא דרשה על יונה והליווייתן. לאחר מכן הם בוחרים בספינה "פיקווד". לפני שהם עולים לספינה הם פוגשים באדם תמהוני בשם "אליהו" שמנבא להם שכל אלה שיהיו בספינה הזאת ייספו, פרט לאחד.

הם מתקבלים על ידי הקציין הראשון סטרבאק (ליאו גן) והקצין השני סטאב (הנרי אנדרוז). רק כעבור מספר ימים מופיע רב החובל אחאב (גרגורי פק) לפני המלחים. על לחיו צלקת גדולה והוא מתהלך בעזרת קב עשוי מעצם לווייתן לאחר שנפצע קשה בהתקלות על ליווייתן לבן ענק בשם מובי דיק.

הוא מסביר להם כי מטרתו העקרית היא ללכוד ולהרוג את מובי דיק וכי הראשון שיבחין בו יזכה למטבע זהב יקר. הם שטים לעבר אטול ביקיני וצדים ליווייתנים בהצלחה אלא שמגיעה ספינה ורב החובל שלה, קפטן בומר (ג'יימס רוברטסון ג'סטיס) אומר לאחאב כי ראה את מובי דיק ליד מדגסקר. אחאב מורה להפסיק את הציד ולשוט למדגסקר. סטרבאק מתנגד ומנסה להמריד את המלחים נגדו אך לא מצליח.

קוויקווג נכנס לדיכאון ורוצה למות הוא מבקש מנגר הספינה (נואל פרסל) להכין עבורו ארון קבורה בתשלום. הוא נשאר קפוא ואחד המלחים רוצה להסיר את עורו. ישמעאל נאבק אתו ואז מתעורר קוויקווג והורג את התוקף.

ליד מדגסקר הם נפגשים בספינה "רייצ'ל". רב החובל גארדנר, מבקש מאחאב עזרה בחיפוש אחרי בנו שנעלם לאחר היתקלות עם מובי דיק. אחאב מסרב כי הוא חדור מטרה ללכוד ולהרוג את מובי דיק. הוא מודיע למלחים כי אם יצליחו במשימה הוא ייתן להם עשרה אחוזים משווי הלווייתנים שנלכדו.

הם חווים סופת טייפון קשה וסטרבאק רוצה להרוג את אחאב ביריה אך נרתע.

לבסוף הם נתקלים במובי דיק ויורדים לסירות עם אחאב כדי להסתער עליו. אחאב נצמד עליו ודוקר אותו אך מובי דיק הוא ענק, צולל אתו למעמקים ואח"ע הופך את הסירות והורס את הספינה. כולם נספים פרט לישמעאל שנאחז בארון המתים של קוויקווג וניצל לבסוף על ידי מלחי "רייצ'ל".

## צוות השחקנים

## קישורים חיצוניים

* קדימון למובי דיק, באתר יוטיוב

## הערות שוליים

קטגוריה:סרטי 1956
קטגוריה:סרטי גרגורי פק
קטגוריה:סרטי האחים וורנר
קטגוריה:סרטי הרפתקאות אמריקאיים
קטגוריה:סרטים אמריקאיים מבוססי ספרים
קטגוריה:סרטים באנגלית
קטגוריה:סרטים על קטועי גפיים
קטגוריה:ערכים שבהם תבנית בריטניקה אינה מתאימה
מדליית ע'זני

**מדליית ע'זני** הייתה מדליית מערכה, שהוענקה בגין השתתפות בכיבוש מבצר ע'זני באפגניסטן, בין 21 ביולי ל־23 ביולי 1839 על ידי כוחות בריטים והודים. קרב ע'זני, התרחש במהלך המלחמה האנגלו-אפגנית הראשונה .

זו המדליה השנייה אחרי מדליית ווטרלו שהוענקה לכלל הדרגות הצבא הבריטי עבור קמפיין ספציפי. המדליה הוטבעה בשנת 1839 בהוראת שאה שוג'אע דוראני, השאה של אפגניסטן, כדי להראות את הערכתו לכוחות הבריטים שסייעו להחזיר אותו לכסאו על ידי כיבוש המבצר. המדליה הוענקה לבסוף על ידי המושל הכללי של הודו בשם ממשלת הודו כיוון שהשאה נפטר לפני חלוקת המדליות.

## תיאור
המדליה התבססה על תכנון של ג'ון לוארד, קצין ואמן צבא בריטי, והוטבעה במטבעה בכלכותה. המדליה עשויה מכסף בקוטר , בעיצוב הבא:

הצד הקדמי מתאר את מבצר של ע'זני עם המלה 'GHUZNEE' בתחתית.

בצד האחורי מופיע כתר מוראלי המוקף בזר דפנה והתאריך '23 ביולי 1839'.

המדליה תלויה בעזרת טבעת העוברת דרך לולאה קטנה יותר המולחמת לראש המדליה.

הסרט כולל שני פסים שווים של ארגמן וירוק כהה. במקור היה הסרט צריך להיות חצי ירוק וחצי צהוב.

המדליה הונפקה ללא שם המקבל, אך עם קבלתה רבים חקקו או הטביעו באופן פרטי את פרטיהם בסגנונות שונים בחלקה האחורי או בשפת המדליה. 

קיימות שתי תצורות נפרדות למדליה זו, כאשר לאחד יש גבול רחב יותר בקצה מאשר לשני ובשני יש המבצר צר וגבוה יותר.
## קישורים חיצוניים

## הערות שוליים

ע'זני
ע'זני
לורה ולסבלום

**לורה ולסבלום** (בהולנדית: **Laura Vlasblom**; נולדה ב-8 באוקטובר 1968) היא זמרת הולנדית.

## ביוגרפיה
ולסבלום נולדה בדראכטן, היא הייתה חברה בלהקת הבנות "Frizzle Sizzle", ביחד עימם ייצגה את הולנד באירוויזיון 1986.

ב-1992 השתתפה בפסטיבל השירים הלאומי של הולנד המהווה את קדם האירוויזיון ההולנדי ושם הייתה במקום השני.

היא לקחה חלק בהפקות דיבוב רבות בשפה ההולנדית, ביניהם בסרטי אולפני ההנפשה של וולט דיסני כמו "פיטר פן" (בתפקיד וונדי), "בת הים הקטנה" (בתפקיד אריאל) ו"אלאדין" (בתפקיד יסמין), היא גם דיבבה את התפקיד הראשי בסרט "אצבעונית" ואת ברבי במספר סרטים מסדרת סרטי ברבי.

ב-2010 שיחקה בהפקה ההולנדית של המחזמר "לא רק בלונדינית" בתפקיד פולט.

ב-2008 נישאה לבן זוגה ולה בן ממערכת יחסים קודמת.

## קישורים חיצוניים

קטגוריה:זמרות הולנדיות
קטגוריה:מדבבות הולנדיות
קטגוריה:הולנדיות שנולדו ב-1968
קטגוריה:הולנדים שנולדו ב-1968
Throbbing Gristle

**Throbbing Gristle** (או **TG** ובתרגום חופשי: סחוס רוטט) הייתה להקה בריטית אוונגרדית, שנחשבה לחלוצה בז'אנר המוזיקה התעשייתית.

## היסטוריה
הלהקה הוקמה בסוף שנת 1969 על ידי קוזי פאני טוטי ו-ג'נסיס פי. אורידג' (שמו המקורי, ניל אנדרו מגסן). בשנת 1974 הצטרף אליהם המעצב והטכנאי פיטר "סליזי" כריסטופרסון ובשנה שלאחר מכן הצטרף המוזיקאי, כריס קרטר.

הלהקה החלה להופיע בחללים לא שגרתיים, כמו בתערוכה שכותרתה "זנות" ב-ICA (המכון לאמנות עכשווית) היוקרתי בלונדון באוקטובר 1976. בתערוכה ובהופעה הוצגו אובייקטים כמו טמפונים משומשים ודימויים ממגזינים פורנוגרפיים, מופע חשפנות ועוד. התערוכה, שמומנה באופן עקיף על ידי הממשלה הבריטית, עוררה שערורייה לאומית.

זמן קצר לאחר מכן הקימו חברי הלהקה חברת תקליטים משלהם בשם Industrial Records, הלייבל העצמאי הראשון באנגליה.

הלהקה השתמשה אז בטכניקות מוזיקליות כמו לולאות סרט ודיסטורשן קיצוני, עבודה עם מכשירים אלקטרוניים (כולל סינתיסייזרים שחברי הלהקה בנו בעצמם) ומכשירי אפקטים חדשים.

הטקסטים הפרובוקטיבים עסקו בין השאר ברצח שרון טייט בידי צ'ארלס מנסון ובמעשי הזוועה של פעולת גרילה ברחבי העולם על רקע מוזיקה אלקטרונית רגועה, קטעי דיבור מוקלטים, סיפורם של זוג רוצחי המור (איאן בריידי ומיירה הינדלי) ועלבונות כלפי המאזינים. הלהקה אהבה גם "לפלרטט" עם אלמנטים לאומיים וסוציאליסטים. הם הציגו תצלומים של מחנות ריכוז בפרסומיהם או הראו קופסאות משומשת של ציקלון בה והופיעו במדי צבא. האלמנטים שלא היו מקובלים בזמנו בסצנה המוזיקלית הבריטית, גררו אמנים רבים שהלכו בעקבותיה.

במהלך חמש השנים הבאות של העבודה המשותפת, חברי "Throbbing Gristle" יצרו שישה אלבומי אולפן ואלבומי הופעה רבים, פסקול לסרט "בצל השמש" של דרק ג'רמן, ובנוסף מספר רב של סינגלים ומיקסים.

בשנת 1981 סיימו חברי הלהקה את שיתוף הפעולה שלהם. כריס קרטר וקוזי פאני טוטי הקימו הרכב בשם כריס וקוזי כריס קרטר גם פרסם מחדש הקלטות היסטוריות רבות של Throbbing Gristle מאז 1981. ג'נסיס פי. אורידג' ופיטר כריסטופרסון הקימו יחד עם המוזיקאי אלכס פרגוסון, את ההרכב סייקיק טי.וי (Psychic TV). ב-2004 התאחדה הלהקה להופעה יחידה במסגרת פסטיבל (RE-TG).

בערב השנה החדשה 2005 הופיע הלהקה בפולקסתיאטר בברלין. בינואר 2006 נחשף. מאז הקבוצה הופיעה שוב בקביעות. במהלך האיחוד נוצר אלבום חדש עם הכותרת *"חלק שני: אין סוף"*, שיצא לבסוף בתחילת אפריל 2007 לאחר כמה עיכובים.

הופעתה האחרונה של הלהקה בקאסט המקורי התקיימה ב־23 באוקטובר 2010 בלונדון.

הלהקה נתפסת כמי שייסדה את ז'אנר המוזיקה התעשייתית, יחד עם בני דורם, קברט וולטייר והלהקה הגרמנית איינשטירצנדה נויבאוטן. באלבום הבכורה שלה טבעו חברי הלהקה את הסיסמה "מוזיקה תעשייתית לתעשיינים".

ב-14 במרץ 2020 (בגיל 70) נפטר ג'נסיס פי. אורידג' מלוקמיה.
## לקריאה נוספת
* ארז מירנץ. ניתוח לשינוי להקה. סוכן תרבות.
*אתר רשמי של הלהקה

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:להקות בריטיות
אראיק הארטיוניאן

**אראיק ולדימירי הרוטיוניאן** (בארמנית: **Արայիկ Վլադիմիրի Հարությունյան**; באזרית: **Amcığəmən Arayik**; נולד ב-14 בדצמבר 1973) הוא נשיא נגורנו קרבאך לשעבר. בעברו שימש הארטיוניאן כראש הממשלה של הרפובליקה. הוא היה ראש הממשלה האחרון במדינה לפני שבוטל התפקיד בשנת 2017.

## ביוגרפיה
הארטיוניאן נולד בחאנקנדי, אז בירת המחוז אוטונומי נגורנו-קרבאך, חלק מהרפובליקה הסובייטית הסוציאליסטית האזרית, אז ברית המועצות, בשנת 1973. הוא למד באוניברסיטה הממלכתית הארמנית לכלכלה בשנת 1990 ושנתיים לאחר מכן הצטרף לשירות כוחות ההגנה של נגורנו-קרבאך והשתתף במלחמת נגורנו קרבאך הראשונה. לאחר המלחמה הוא עבר מהאוניברסיטה הממלכתית למדינת ירוואן ללמוד באוניברסיטת ארטסאק, שם למד עד 1998.

## קריירה
הארטיוניאן החל את דרכו הפוליטית במשרד האוצר והכלכלה בארטסאק בשנת 1994 ושימש כעוזר השר. בשנת 1997 הוא עזב את המשרד והחל את דרכו במגזר הפרטי בארמגרובנק ועבד שם עד שנת 2004.

הארטיוניאן היה שותף להקמת מפלגת המולדת החופשית בשנת 2005 שהשתתפה בבחירות לפרלמנט בשנת 2005, וזכתה בעשרה מתוך 33 מושבים באספה הלאומית. הוא כיהן גם כיו"ר המולדת החופשית וסיעת המולדת החופשית באספה הלאומית. הארטיוניאן עמד בראש הוועדה לניהול פיננסי, תקציב וכלכלה באספה הלאומית.

בשנת 2007 הוא מונה לראש הממשלה על ידי הנשיא באקו סחקיאן. בשנת 2017, לאחר משאל חוקתי שהתקיים, מוסד ראש הממשלה במדינה בוטל, והארטיוניאן התמנה לשר המדינה.

הארטיוניאן השתתף וניצח בבחירות הכלליות בשנת 2020, ובכך הפך לנשיא הרביעי של נגורנו-קרבאך.

כבר במהלך השבוע הראשון של נשיאותו, הוא חתם על שני צווים מתוקשרים. בראשון הוא החליט לשנות את מקום מושבה של האספה הלאומית של נגורנו-קרבאך מחאנקנדי לשושה, והשני, הוא החליט לתת לכל המעוניין בהשכלה גבוהה לקבלה בחינם במימון המדינה. ב-19 בספטמבר 2020 הוא הודיע כי האספה הלאומית תועבר מהבירה חאנקנדי לשושה עד שנת 2022, לרגל 30 שנה לכיבוש שושה.

### סכסוך 2020

במהלך מלחמת נגורנו קרבאך השנייה, משרד הביטחון של אזרבייג'ן טען כי צבא אזרבייג'ן פצע קשה את הארטיוניאן, שביקר בחזית באותו בוקר. טענות אלה נדחו הן על ידי הארטיוניאן ועל ידי ממשלתו. ב-23 באוקטובר פרסם הרוטיוניאן מכתב גלוי לנשיא רוסיה ולדימיר פוטין שכתב בעצמו, וקרא לתמיכה רוסית בנגורנו-קרבאך, תוך שהוא מציין את קשריה ההיסטוריים של רוסיה לאזור ואת הדמויות הרבות והסובייטיות הבולטות מקרבאך. ב-27 באוקטובר הוא פיטר את ג'לאל הרוטיוניאן מתפקיד שר הביטחון לאחר שנפצע בלחימה. ב-9 בנובמבר הוא נתן את הסכמתו לחתום על הסכם הפסקת האש של נגורנו קרבאך.

## קישורים חיצוניים

## הערות שוליים

קטגוריה:נגורנו קרבאך
קטגוריה:ילידי 1972
עין דובאי

**עין דובאי** (בערבית: **عين دبي**) הוא גלגל ענק באי המלאכותי בלו ווטרס , שבסמוך למרינה של דובאי שבאיחוד האמירויות הערביות. הוא נפתח ב-21 באוקטובר 2021 ובכך הפך לגלגל הענק הגבוה בעולם המתנשא לגובה של כ-250 מטרים

עין דובאי, גבוה בכ-82 מטרים יותר מהגלגל הקודם שנשא במשך שבע שנים את תואר "גלגל הענק הגבוה בעולם" שהוא גלגל הענק היי רולר הממוקם בלאס וגאס ומתנשא לגובה של כ-167 מטרים.

הגלגל יכול לשאת עד 1,750 נוסעים בכ-48 הכמוסות (התאים) שלו וממנו ניתן לצפות בנקודות ציון חשובות בדובאי, כגון בורג' אל-ערב, בורג' ח'ליפה והמרינה של דובאי.

עלות הפרויקט של הגלגל עצמו היא 270 מיליון דולר.

## היסטוריה
האתר הוכרז בפברואר 2013 ובאותם ימים עוד נקרא "דובאי איי" ובהמשך אף קיבל את השם "דובאי I" אך גם הוא שונה לשם "עין דובאי", כאשר בנייתו אמורה הייתה להתחיל ביוני 2013, ולהסתיים עוד ב-2015. הבנייה החלה בסופו של דבר כמעט שנתיים מאוחר יותר מהמתוכנן לפי לוח הזמנים, במאי 2015. הקמת מבנה התמיכה הראשי הושלמה בשנת 2016. עיכובים נוספים דחו את התאריך המיועד לפתיחת האתר ל-20 באוקטובר 2020, במקביל לתערוכת אקספו 2020. אך גם מועד זה נדחה בעקבות מגפת הקורונה שתקפה את העולם באותם ימים ומנעה את פתיחת הגלגל.

באוגוסט 2020 הותקנה במקום הכמוסה (תא הנוסעים של הגלגל) הראשונה.

עין דובאי נסגר לציבור במרץ 2022 לצורך "שיפורים תקופתיים". באפריל 2023, הודיעו המפעילים כי המתקן יישאר "סגור לזמן בלתי מוגבל", ללא הסבר נוסף. ציר הגלגל היה מוקף באותה עת בפיגומים, וארגון TÜV הגרמני, שהיה מעורב בבנייתו, ביטל את אישור הבטיחות למבנה. למרות זאת, מאז יולי 2023 תצוגות הלד על המבנה המשיכו להיות מוארות בלילה ונראות ממרחקים גדולים. באפריל 2024, נצפה עין דובאי בפעולה, אך עדיין היה סגור לציבור הרחב. עין דובאי נפתח מחדש למבקרים ב-26 בדצמבר 2024.

## קישורים חיצוניים
* 

* 
## הערות שוליים

קטגוריה:גלגלי ענק
קטגוריה:דובאי: מבנים
קטגוריה:2021 באיחוד האמירויות הערביות
עמית גופר

**עמית גופר** (1953 - 15 באוקטובר 2025) היה ממציא ויזם סדרתי ישראלי. נחשב לאחד מחלוצי תעשיית השלד החיצוני המלאכותי.
שימש כטכנולוג הראשי וכנשיא של חברת UPnRIDE Robotics Ltd. בשנת 2015 קיבל תואר עמית כבוד מנשיא הטכניון פרופסור פרץ לביא "בהוקרה על הפיתוחים שהמציא למען ישראל והאנושות, ובראשם טכנולוגיית ReWalk"

גופר נולד במושב קדרון. למד בתיכון אורט ברחובות וקיבל את התואר הראשון מהטכניון במסגרת העתודה האקדמית. מאוחר יותר קיבל תואר שני מאוניברסיטת תל אביב ואת הדוקטורט קיבל מאוניברסיטת דרקסל בהנדסת חשמל ומחשבים שם המנחים שלו היו פרופ' פיטר הרצפלד (Peter Herczfeld) ופרופ' משה קם .

בשנת 1975 נישא גופר ללילי יונג, עורכת דין ושופטת. השניים עברו לגור בקריית טבעון, שם נולדו ילדיהם.

בשנת 1998 עבר גופר תאונת טרקטורון שכתוצאה ממנה נשאר משותק בארבע גפיו. הוא מספר כי אמירת הרופאים "לעולם לא תלך שוב" דחפה אותו לחשוב על פתרונות יצירתיים וקידמה אותו לעסוק בשיפור חייהם של אנשים במצבו.

גופר היה מייסד חברת "אודין מדיקל", המפתחת בדיקות MRI בזמן אמת. החברה נמכרה לתאגיד מדטרוניק בשנת 2009.
בין השנים 2001 ל-2012 שימש כמנכ"ל, ולאחר מכן בין 2012 ל-2015 נשיא ו-CTO של החברה שהקים, ReWalk Robotics.

בעודו מרותק לכיסא גלגלים, יצר את מערכת ReWalk שהיא השלד החיצוני המכני הראשון שפותח בארצות הברית.
למערכת, נכון לשנת 2019 ישנם כ-400 משתמשים ביניהם נכים יוצאי צבא ארצות הברית ונכי צה"ל.

בשנת 2014 הקים גופר את חברת UpNRide המייצרת כיסא גלגלים בעמידה שמטרתה לאפשר לנכים ובעלי מוגבלויות להתנהל בעולם "בגובה העיניים".

גופר נפטר בביתו ב-15 באוקטובר 2025.

## לקריאה נוספת
* 

## הערות שוליים

קטגוריה:אנשי עסקים ישראלים
קטגוריה:יזמי היי-טק ישראלים
קטגוריה:ממציאים ישראלים
קטגוריה:בוגרי תיכון אורט רחובות
קטגוריה:בוגרי הטכניון - מכון טכנולוגי לישראל
קטגוריה:בוגרי העתודה האקדמית
קטגוריה:בוגרי אוניברסיטת דרקסל
קטגוריה:נכים ישראלים
קטגוריה:ישראלים שנולדו ב-1953
קטגוריה:ישראלים שנפטרו ב-2025
ג'ינגל בל KIIS-FM

**ג'ינגל בל** (בעברית: **Jingle Ball**) הוא קונצרט שנתי, המתקיים מתחילת ועד אמצע כל דצמבר, על ידי תחנת הרדיו KIIS-FM בלוס אנג'לס. מאז שנת 2000, סדרת הקונצרטים התקיימה במקומות שונים ברחבי דרום קליפורניה, כולל אודיטוריום שריין, סטייפלס סנטר לוס אנג'לס והונדה סנטר באנהיים.

פסטיבלי ג'ינגל בל אחרים מתקיימים על ידי iHeartMedia – תחנה מקבילה בערים אחרות, כגון WHYI במיאמי, WXKS בבוסטון, KRBE ביוסטון, טקסס ו-WIOQ בפילדלפיה, פנסילבניה כחלק מסדרת הג'ינל בול של iHeartRadio. הקונצרטים בניו יורק משודרים בכל רחבי המדינה על ידי The CW, כחלק מהעסקה הכוללת שלהם עם iHeartMedia בנוגע לאירועים וקונצרטים.

בשנת 2020 לא התקיים הפסטיבל בפעם הראשונה בתולדותיו, בעקבות מגפת הקורונה.

## היסטוריה
ג'ינגל בל נוצר במקור על ידי תחנת הרדיו WHTZ בשנת 1995. הקונצרט מתקיים מדי שנה במדיסון סקוור גארדן בניו יורק. הקונצרטים השנתיים בדצמבר החליפו את קונצרט הקיץ השנתי של WHTZ (1984–1993).

קונצרט הג'ינגל בל הראשון נערך ב-15 בדצמבר 1995. במסגרתו הופיעו:
* אלאניס מוריסט
* בלוז טרוולר
* בוש
* קולקטיב סול
* דייב מת'יוס בנד
* גו גו דולס
* הוטי & דה בלואופיש
* נטלי מרצ'נט
* סול אסיילום

## רשימת הקונצרטים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ארצות הברית: תרבות
אלפרד בודנהיימר

**אלפרד בודנהיימר** (בגרמנית: **Alfred Bodenheimer**; נולד ב-1965 בבזל שבשווייץ) הוא חוקר ספרות וסופר שווייצרי. הוא פרופסור להיסטוריה של הספרות והדת היהודית באוניברסיטת בזל. בנוסף לפרסומים אקדמיים, הוא גם מחברם של מספר רומני פשע.

## ביוגרפיה
בודנהיימר קיבל חינוך יהודי מסורתי, ולמד בישיבה יוניברסיטי בניו יורק ובישיבת המבתר בישראל. בשנת 1991 השלים את לימודיו באוניברסיטת בזל עם תואר בפילולוגיה גרמנית ובהיסטוריה ובשנת 1993 קיבל תואר דוקטור על מחקרו על עלייתה של אלזה לסקר-שילר לארץ ישראל. לאחר שהורה בישראל ובאוניברסיטת לוצרן , וקיבל הביליטציה באוניברסיטת ז'נבה, שב בודנהיימר לאוניברסיטת בזל בשנת 2003 כפרופסור להיסטוריה של הספרות והדת היהודית. בין השנים 2005–2008 היה בודנהיימר גם רקטור בית הספר הגבוה ללימודי יהדות בהיידלברג . בין השנים 2010–2012 היה דיקן הפקולטה לתאולוגיה באוניברסיטת בזל. בבזל הוא עומד בראש המרכז ללימודי יהדות מאז אוגוסט 2010.

## מבחר מפרסומיו

; ספריו
* *Die auferlegte Heimat. Else Lasker-Schülers Emigration in Palästina* (= *Conditio Judaica.* 9). Niemeyer, Tübingen 1995,  (Zugleich: Basel, Universität, Dissertation, 1993).
* *Wandernde Schatten. Ahasver, Moses und die Authentizität der jüdischen Moderne.* Wallstein, Göttingen 2002, .
* *In den Himmel gebissen. Aufsätze zur europäisch-jüdischen Literatur* (= *Schriften der Gesellschaft für Europäisch-Jüdische Literaturstudien.* 4). Edition Text + Kritik, München 2011, .
* *Haut ab! Die Juden in der Beschneidungsdebatte.* Wallstein, Göttingen 2012, .
* *Ungebrochen gebrochen. Über jüdische Narrative und Traditionsbildung.* Wallstein, Göttingen 2012, .

; עריכה
* *Judaica. Beiträge zum Verstehen des Judentums.* (Vierteljahresschrift der Stiftung für Kirche und Judentum). .
* als Herausgeber mit Miriam Fischer-Geboers: *Lesarten der Freiheit. Zur Deutung und Bedeutung von [[עמנואל לוינס|Emmanuel Lévinas]]’ Difficile Liberté.* Alber, Freiburg (Breisgau) u. a. 2014, .
* *Kommentar zu [[ארנולד צווייג|Arnold Zweig]].* In: Birgit Erdle, Werner Konitzer (Hrsg.): *Theorien über Judenhass – eine Denkgeschichte. Kommentierte Quellenedition (1781–1931)* (= *Wissenschaftliche Reihe des Fritz-Bauer-Instituts.* 26). Campus, Frankfurt am Main 2015, , S. 316–325.

רשימה מפורטת של פרסומים אקדמיים ניתן למצוא באתר אוניברסיטת בזל.

; רומני פשע
* *Kains Opfer.* Nagel & Kimche, München 2014, .
* *Das Ende vom Lied.* Nagel & Kimche, München 2015, .
* *Der Messias kommt nicht.* Nagel & Kimche, München 2016, .
* *Ihr sollt den Fremden lieben.* Nagel & Kimche, München 2017, .
* *Im Tal der Gebeine.* Nagel & Kimche, München 2018, .
* *Der böse Trieb. Ein Fall für Rabbi Klein*, Kampa Verlag, Zürich 2021, .

## קישורים חיצוניים
* אלפרד בודנהיימר, באתר אוניברסיטת בזל
* ביבליוגרפיה של כתבי אלפרד בודנהיימר, בקטלוג הספרייה הלאומית של גרמניה
* ביוגרפיה קצרה וסקירת חיבוריו של אלפרד בודנהיימר
* אלפרד בודנהיימר, קורות חיים וביבליוגרפיה נוספת 
* אובדן היכולת להתאבל - האמנם? סלון יהודי בברלין עם אלפרד בודנהיימר

## הערות שוליים

קטגוריה:סופרים יהודים שווייצרים
קטגוריה:חוקרי יהדות גרמניה
קטגוריה:סגל אוניברסיטת בזל
קטגוריה:בוגרי ישיבה יוניברסיטי
קטגוריה:בוגרי אוניברסיטת בזל
קטגוריה:סופרים שווייצרים כותבי גרמנית
קטגוריה:שווייצרים שנולדו ב-1965
וינס סטייפלס

**וינסנט ג'מאל סטייפלס** (באנגלית: **Vincent Jamal Staples**; נולד ב-2 ביולי 1993) הוא ראפר, זמר, פזמונאי ושחקן אמריקאי.

## ביוגרפיה
סטייפלס נולד בקומפטון שבקליפורניה, אך גדל בצפון לונג ביץ', לאחר שאימו החליטה להתנתק מקומפטון עקב שיעורי הפשיעה הגבוהים. סטייפלס הוא הצעיר מבין חמישה אחים, מתוכם שלוש אחיות. סטייפלס גדל למשפחה קשת יום.

סטייפלס עלה לגדולה תוך הופעות אורח באלבומים של חברי קולקטיב ההיפ הופ אוד פיוצ'ר , ובזכות המיקסטייפ המשותף עם הראפר והמפיק מק מילר שהשניים הוציאו בשנת 2013, *Stolen Youth*. באותה השנה, חתם בחברת התקליטים דאף ג'אם, ובאוקטובר 2014 הוציא סטייפלס תחת החברה את מיני-אלבום הבכורה שלו, *Hell Can Wait*, מתוכו יצאו הסינגלים "Hands Up" ו-"Blue Suede". במיני-אלבום התארחו אסטון מתיוס  וטייאנה טיילור והוא הגיע למקום ה-15 במצעד אלבומי ה-R&B/היפ-הופ של הבילבורד.

ב-30 ביוני 2015 הוציא סטייפלס את אלבום הבכורה שלו, *Summertime '06*, שזכה לשבחים ביקורתיים רבים ולהצלחה במצעדי הבילבורד, כשבמצעד אלבומי ה-R&B/היפ-הופ הגיע בשיאו למקום השלישי. באותה השנה, הוצג כחלק מרשימת ה-Freshman Class של מגזין XXL.

בשנת 2022 שיחק בסיטקום "אבוט אלמנטרי" ברשת ABC, שם גילם את דמותו של מוריס.

בשנת 2023 השתתף סטייפלס בסרט הספורט "גברים לבנים אינם יכולים"; רימייק לסרט בעל אותו שם משנת 1992.

## דיסקוגרפיה
### אלבומי אולפן
* 2015: *Summertime '06*
* 2017: *Big Fish Theory*
* 2018: *FM!*
* 2021: *Vince Staples*
* 2022: *Ramona Park Broke My Heart*
* 2024: Dark Times

### מיקסטייפים
* 2011: *Shyne Coldchain Vol. 1*
* 2012: *Winter In Prague* 
* 2013: *Stolen Youth* 
* 2014: *Shyne Coldchain II*

### מיני-אלבומים
* 2014: *Hell Can Wait*
* 2016: *Prima Donna*

## קישורים חיצוניים

* 

## הערות שוליים

קטגוריה:ראפרים אמריקאים
קטגוריה:זמרים אמריקאים
קטגוריה:פזמונאים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שהופיעו ברשימת טיים 100 נקסט
קטגוריה:אמריקאים שנולדו ב-1993
בית הספר הצרפתי באתונה

**בית הספר הצרפתי באתונה** (בצרפתית: **École française d’Athènes**, **EfA**; ביוונית: **Γαλλική Σχολή Αθηνών**) הוא מוסד לימודים ומכון מחקר לארכאולוגיה ולימודים קלאסיים הפועל באתונה. המכון, שנוסד ב-1846, הוא המוסד הבינלאומי הוותיק ביותר הפועל בבירת יוון. בית הספר שייך לרשת מוסדות המחקר הצרפתיים מחוץ לצרפת וכפוף למשרד להשכלה גבוהה, מחקר וחדשנות.

המוסד נוסד כחלק מגל ה"פילהלניזם" (אהבת תרבות יוון העתיקה) שהיה חלק מן התנועה הרומנטית במערב וכזרוע לביסוס השפעה מעצמית של המונרכיה הצרפתית ולאחר מכן של ההקיסרות הצרפתית השנייה במזרח אגן הים התיכון. המכון מחולק לארבע מגמות: יוון הארכאית, יוון הקלאסית, האימפריה הביזנטית ויוון המודרנית.

מאז ייסודו, הציע המכון תוכנית לימודים לסטודנטים דוברי צרפתית בתחומי הלימודים הקלאסיים וארכאולוגיה. כן מציע המכון מלגות נדיבות לתלמידים לתואר דוקטור. נוסף על כך מנהל המכון חפירות ארכאולוגיות וברשותו ספרייה ובה 80,000 ספרים, 550,000 תמונות ותצלומים ו-35,000 מפות.

בין התלמידים והמורים בבית הספר ניתן למנות את נומה דני פוסטל דה קולנז', וידאל דה לה בלאש ושארל בלה.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:מכוני מחקר לארכאולוגיה
קטגוריה:אתונה: מבנים
קטגוריה:יוון: חינוך
Bibliotheca Teubneriana

[ממוזער| האתנולוגיה "Florilegium" של [סטובאוס, בעריכת אוגוסט מיינקה . 1855]]
**ביבליותקה טויבנריאנה** (**Bibliotheca Teubneriana**; שם מלא בלטינית: *Bibliotheca scriptorum Graecorum et Romanorum Teubneriana –* "ספריית הסופרים היווניים והלטיניים של טויבנר") היא סדרה של מהדורות מדעיות של ספרי העת העתיקה שנוסדה בשנת 1849.

## היסטוריה
במאה ה-19 היה פער גדול בין איכותן של המהדורות המדעיות היקרות של סופרים קדומים, שרק ספריות וחוקרים עשירים היו יכולים לרכוש, לבין המהדורות הפשוטות לשימוש תלמידי בתי הספר והתלמידים, שהיו לעיתים קרובות גרועות ולא מדויקות. בתי הספר התיכוניים והאוניברסיטאות, שהקדישו ללימודי טקסטים קלאסיים זמן רב, נאלצו להסתפק במהדורות הבלתי מדויקות. המוציא לאור טאוכניץ ניסה לגשר על הפער הזה במהדורות הזולות שלו. אחריו הגיע בנדיקטוס גוטהלף טיובנר , שהחל את דרכו כעובד בהוצאת טאוכניץ, והקים את בית ההוצאה הפרטי שלו, הוצאת ב. ג. טויבנר (B. G. Teubner Verlag), בלייפציג בשנת 1811. בשנת 1849 הוציא בית הדפוס את מהדורת הטקסטים הקלאסיים של טויבנר, "ביבליותקה טויבנריאנה".

טויבנר הצליח להוציא במשך מספר שנים מהדורות אמינות של כתבים חשובים מן העת העתיקה. תחתיו ותחת ממשיכיו, הפכה "ביבליותקה טויבנריאנה" למוסד מוכר ברמה הבינלאומית. במסגרת הסדרה הופיעו מצד אחד מהדורות מדעיות יוקרתיות של ספרות קלאסית בעריכת פילולוגים נחשבים, ומצד שני מהדורות לא יקרות לשימוש של תלמידים ותלמידים, שכוללות את אותו טקסט, ללא המעטפת האקדמית של הערות השוליים, חילופי הנוסח והקדמות.

לאחר מלחמת העולם השנייה התפצלה חברת ההוצאה לאור של טויבנר, כמו חברות רבות אחרות, לשתי חברות: אחת פעלה במזרח גרמניה והשנייה במערב גרמניה. שתי החברות המשיכו את המסורת הפילולוגית של חברת האם, כך שמאז ואילך, ועד לאיחודן מחדש של שתי החברות במהלך איחוד גרמניה ב-1989, היו שתי מהדורות של "ביבליותקה טויבנריאנה". עם אובדן החשיבות הרבה של השפות העתיקות בתוכנית הלימודים, ירד הצורך במהדורות עבור תלמידי בית הספר והתלמידים, כך שמרבית הטקסטים שמוציאה הסדרה היום הם מהדורות אקדמיות ביקורתיות. בשנת 1999 נמכרה הוצאת טויבנר לברטלסמן, והתעסקה בספרות הנדסית. לפיכך נמכרה הבעלות על תחומי העת העתיקה ומדעי הרוח להוצאת ק"ג זאור , שמפרסמת את "ביבליותקה טויבנריאנה" מאז. ולטר דה גרויטר שולטים בהוצאת זאור מאז אוגוסט 2006.

## קישורים חיצוניים

* Bibliotheca Teubneriana באתר הוצאת ולטר דה גרויטר

קטגוריה:ספרות העולם הקלאסי
לורנוקסיקאם

**לורנוקסיקאם** (באנגלית: **Lornoxicam**), ידועה גם בשם **chlortenoxicam**, ובסימולי מותגים שונים, כולל **Xefo** ו **Xefocam** היא תרופה אנטי-דלקתית (לא סטרואידית, NSAID) מסדרת oxicam עם משככי כאבים, נוגדי-דלקות ומורידת חום. 

נרשם עליה פטנט בשנת 1977 והיא אושרה לשימוש רפואי בשנת 1997.

## שימושים רפואיים
לורנוקסיקאם משמשת לטיפול בכאבים מסוגים שונים, בעיקר כתוצאה ממחלות דלקתיות במפרקים, דלקת מפרקים ניוונית, ניתוחים, סיאטיקה ואחרות.

## תופעות לוואי
ללורנוקסיקאם תופעות לוואי הדומות לתרופות NSAID אחרות, לרוב קלות כמו הפרעות במערכת העיכול (בחילות ושלשולים) וכאבי ראש. תופעות לוואי קשות אך נדירות כוללות דימום, כווצים לא רצוניים בסימפונות ותסמונת סטיבנס–ג'ונסון הנדירה ביותר.

## ראו גם
* פירוקסיקאם

## קישורים חיצוניים

## הערות שוליים

קטגוריה:תרכובות
קטגוריה:משככי כאבים
קטגוריה:מדכאי דלקת שאינם סטרואידים
קטגוריה:תרופות לפי א'-ב'
איריק אולנהג

**איריק אולנהג** (בשוודית: **Erik Ullenhag**; נולד ב-20 ביולי 1972 באופסלה) הוא פוליטיקאי ודיפלומט שוודי, איש המפלגה העממית הליברלית, אשר בין היתר כיהן כשגריר שוודיה בישראל.

## ביוגרפיה
אולנהג נולד ב-1972 באופסלה שבמרכז שוודיה. אביו היה חבר פרלמנט מטעם המפלגה הליברלית (בין השנים 1975–1985) וכן העורך הראשי של עיתון ליברלי שוודי נפוץ בשם ניה-אופסלה. אמו היא פרופסורית להיסטוריה כלכלית באוניברסיטת אופסלה. אולנהג התחנך בבית ספר דתי וסיים תואר במשפטים באוניברסיטת אופסלה. לאחר מכן התחיל לעבוד במשרד החוץ השוודי בסטוקהולם. בשנת 2002 נבחר לריקסדאג במסגרת המפלגה העממית הליברלית וכיהן כחבר פרלמנט עד בחירות 2006, ולאחר מכן משנת 2009 (לאחר שססיליה ויקסטרם, שהקדימה אותו ברשימה, נבחרה לפרלמנט האירופי).

ב-10 באוקטובר 2006, לאחר שערוריית הפריצה למחשבים (הריגול), התמנה למזכיר המפלגה הליברלית במקומו של יוהאן יאקובסון שנאלץ להתפטר לאחר חשיפת הפרשה. הוא נשאר בתפקיד מזכיר המפלגה עד לבחירות 2010, כשמונה לשר האינטגרציה (משרד ממשלתי שוודי הממונה על השתלבות ושמירת זכויות האדם של אזרחי שוודיה, בדגש על קהילות המיעוטים). באביב 2011 נבחר ליו"ר סניף המפלגה הליברלית במחוז סטוקהולם.

בשנת 2016 מונה לשגריר שוודיה בירדן, וכיהן בתפקיד עד 2020. בספטמבר 2020 מונה לשגריר שוודיה בישראל. ב-2024 סיים את כהונתו ומונה לקונסול הכללי של שוודיה בניו יורק.

## קישורים חיצוניים

* 

* 

## הערות שוליים

קטגוריה:שגרירי שוודיה בישראל
קטגוריה:שגרירים בירדן
קטגוריה:פוליטיקאים שוודים
קטגוריה:שרי ממשלת שוודיה
קטגוריה:שוודים שנולדו ב-1972
נובה (רשת רדיו)

**רשת נובה** (באנגלית: **Nova**) היא קבוצה של חמש תחנות רדיו אוסטרליות, שבבעלות נובה אנטרטיינמנט במלואן או בצורה חלקית. התחנה בפרת' היא מיזם משותף בין נובה אנטרטיינמנט לרשת הרדיו האוסטרלית. בשנת 2015 שודר במסגרתה משדר מיוחד בשם ''Nova's Red Room: Taylor Swift on Hamilton Island''.

לכל אחת מתחנות הרדיו יש תוכניות בוקר, תוכניות נסיעה ותוכניות לילה. כל התוכניות משודרות באופן עקבי במהלך היום והלילה.

## תחנות

## תוכניות התחנות
ברשת הרדיו משדרים תוכניות שונות כדוגמת:
* קייט, טים & ג'ואל, ימי חול 15:00–18:00
* ויפה ופיצי, ימי חול 18:00–19:00
* סמולזיס סורג'רי, ימי חול 19:00–22:00
* לילות מאוחרים עם ניקולינה קובסקה (שני עד חמישי), לילות השבוע 22:00–01:00
* בן & ליאם, רחבי אוסטרליה, יום ראשון 06:00–09:00 בבוקר

## שדרנים מקומיים
**נובה 96.9** – סידני:
* מאט ושרה, ימי חול 05:00–06:00
* ויפה ופיצי, ימי חול 06:00–09:00
* DC (דן קאסין), ימי חול 09:00–12:00
* סמולזי, ימי חול 12:00 – 15:00

**נובה 100** – מלבורן:
* המופע המוקדם עם דינו, ג'ק & אש, ימי חול 05:00–06:00
* כריסי, סם & בראוני, ימי חול 06:00–09:00
* ג'יימי רו, ימי חול 09:00–13:00
* מל טראצ'ינה, ימי חול 13:00–15:00

**נובה 106.9** – בריזבן:
* אש, קיפ, לוטסי & סוזי, ימי חול 06:00–09:00
* DC (דן קאסין), ימי חול 09:00–12:00
* סמולזי, ימי חול 12:00–15:00

**נובה 91.9** – אדלייד:
* בן & ליאם, ימי חול 06:00–10:00
* ג'יימי רו, ימי חול 09:00–13:00
* מל טראצ'ינה, ימי חול 13:00–15:00

**נובה 93.7** – פרת':
* ניית'ן, נט & שון, ימי חול 06:00–09:00
* רוס ולמן, ימי חול 09:00–13:00
* קייטי לאמב, ימי חול 13:00–15:00

## ביקורת
רשת נובה קיבלה ביקורת על השירים המשודרים בה לעיתים קרובות ועל השירים שנכללים ברשימת ההשמעה שלה. במאמר שפורסם אודות פרסי מוזיקת ה-ARIA לשנת 2020 אותו כתב אנדרו פ. סטריט מ-*[[NME]]* אוסטרליה, צוין כי ההשקה של נובה FM בשנת 2004 הייתה לאבן דרך בעולם המוזיקה במדינה.

## קישורים חיצוניים

## הערות שוליים

קטגוריה:תחנות מוזיקה
ריווק רובוטיקס

**ריווק רובוטיקס בע"מ** (באנגלית: **ReWalk Robotics**) היא חברת מכשור רפואי ישראלית, העוסקת בפיתוח וייצור של מערכות ביוניות, לסיוע בהליכה של מוגבלים בהליכה, המסייעות להם לעמוד זקוף, ללכת ולעלות במדרגות. המוצרים העיקריים של החברה נמכרים במותגים ReWalk ו-ReStore.

החברה נוסדה ביוני 2001 על ידי ד"ר עמית גופר, לאחר שהפך למשותק בעקבות תאונת דרכים. מרכז החברה שוכן ביקנעם עילית. מאז 2014 ניירות הערך של החברה נסחרים בנאסד"ק. ד"ר גופר היה מנכ"ל החברה עד 2012, משנה זו ועד 2015 היא נשיא ו-CTO של החברה ובנובמבר 2015 פרש ממנה. מנכ"ל החברה מאז פברואר 2012 הוא לארי ג'סינסקי.

מוצרי החברה:
* ReWalk: מערכת לסיוע בהליכה של משותקים בגפיים התחתונים, המסייעת להם לעמוד זקוף, ללכת ולעלות במדרגות. המוצר אושר לשימוש על ידי ה-FDA בשנת 2011. ביולי 2020 הוכנס המוצר לתוכנית ביטוח הבריאות הלאומית של ארצות הברית.
* ReStore: מערכת קלת משקל הנלבשת על הרגל ומסייעת לשיקום של מי שהליכתו מוגבלת מחמת שבץ מוחי. המערכת פותחה על-פי מחקרים שנערכו באוניברסיטת הרווארד. בשנת 2019 קיבל סימון CE ואושר לשימוש על ידי ה-FDA.

באוגוסט 2023 רכשה החברה את חברת AlterG, העוסקת אף היא בשיקום יכולת הליכה. תמורת הרכישה תשלם ריווק 19 מיליון דולר, בתוספת 65% מהצמיחה בפעילות בשנתיים שלאחר השלמת הרכישה.

## לקריאה נוספת
* 

## קישורים חיצוניים
* 
* 

## הערות שוליים

קטגוריה:יצרני מכשור רפואי ישראלים
קטגוריה:יקנעם עילית: חברות
קטגוריה:חברות ישראליות הנסחרות בנאסד"ק
קטגוריה:חברות רובוטיקה
פורנון אניטה

**פורנון סאן בניטו אניטה** (בהולנדית: **Vurnon San Benito Anita**; נולד ב-4 באפריל 1989) הוא כדורגלן קוראסאואי-הולנדי, המשחק בעמדת הקשר האחורי בוולנדם.

## קריירת מועדונים
אניטה, התחיל את הקריירה שלו בקבוצת הכדורגל וילמסטאד המקומית. בגיל 8, היגר עם משפחתו להולנד והצטרף לקבוצת הילדים מארסן. בגיל 10, הצטרף לאקדמיה לכדורגל של אייאקס.

ב-19 במרץ 2006, אניטה ערך את הופעת הבכורה שלו בקבוצה הבוגרת בהפסד 3-2 לחרונינגן. בעונה שלאחר מכן הוסיף משחק נוסף לסך הכל של ארדיוויזי, והביא אותו לשתי הופעות. ב-14 בפברואר 2007, אניטה ערך את הופעת הבכורה שלו בזירה האירופית בהפסד 3-0 לורדר ברמן במסגרת גביע אופ"א. בעונת , אניטה הצליח להתברג בהרכב הפותח של אייאקס כמגן השמאלי של הקבוצה. בדצמבר  פרנק דה בור מונה למאמנה של אייאקס, ואניטה עבר לשחק כקשר אחורי. באפריל , אניטה חתם על חוזה חדש במועדון עד לאפריל .

ב-16 באוגוסט 2012, אניטה חתם לחמש שנים בניוקאסל יונייטד תמורת 6.2 מיליון פאונד. ב-18 באוגוסט 2012, אניטה ערך את הופעת הבכורה שלו בקבוצה בהפסד 2-1 לטוטנהאם הוטספר. ב-8 בנובמבר, אניטה כבש את שער הבכורה שלו בקבוצה בתיקו 2-2 נגד קלאב ברוז'. ב-1 במרץ 2014, אניטה הבקיע את שער הבכורה שלו בפרמייר ליג בניצחון 1-4 נגד הול סיטי.

ב-6 ביולי 2017, אניטה חתם לשלוש שנים בלידס יונייטד מהפוטבול ליג צ'מפיונשיפ. ב-6 באוגוסט, אניטה ערך את הופעת הבכורה שלו בלידס בניצחון 2-3 נגד בולטון ונדררס. ב-31 באוגוסט 2018, הושאל לוילם II עד לסיום העונה, יממה לאחר מכן ערך את הופעת הבכורה שלו בקבוצה במשחק הליגה נגד פ.ס.וו. איינדהובן. ב-2 בספטמבר 2019, שוחרר מלידס.

בפברואר , אניטה חתם בצסק"א סופיה מליגת העל הבולגרית. בצסק"א, אניטה רשם שתי הופעות ולאחר מכן הליגה הופסקה בשל התפרצות מגפת הקורונה בבולגריה וביוני שוחרר מהמועדון.

ב-31 באוגוסט 2020, אניטה חתם בוואלבייק.

## קריירה בינלאומית
בצעירותו, אניטה ייצג את הנבחרות הצעירות של הולנד. במאי , אניטה זומן לסגל הרחב של נבחרת הולנד לקראת מונדיאל 2010. ב-26 במאי 2010, אניטה ערך את הופעת הבכורה שלו בנבחרת בניצחון 1-2 נגד . אניטה, רשם עוד שתי הופעות בנבחרת במשחקים שנערכו לפני מונדיאל 2010, ולא נכלל בסגל הסופי.

מאחר שאניטה שיחק רק במשחקי ידידות, הוא היה יכול להתחרט ולייצג את קוראסאו. ב-25 במרץ 2021, אניטה ערך את הופעת הבכורה שלו בנבחרת בניצחון 0-5 נגד .

## תארים
; אייאקס
*ליגת העל ההולנדית: , 
*הגביע ההולנדי: 
*מגן יוהאן קרויף: 

; ניוקאסל יונייטד
*פוטבול ליג צ'מפיונשיפ: 

## קישורים חיצוניים

קטגוריה:כדורגלנים הולנדים
קטגוריה:כדורגלנים קוראסאואים
קטגוריה:מגני כדורגל הולנדים
קטגוריה:מגני כדורגל קוראסאואים
קטגוריה:קשרי כדורגל הולנדים
קטגוריה:קשרי כדורגל קוראסאואים
קטגוריה:כדורגלני אייאקס
קטגוריה:כדורגלני ניוקאסל יונייטד
קטגוריה:כדורגלני לידס יונייטד
קטגוריה:כדורגלני וילם II
קטגוריה:כדורגלני צסק"א סופיה
קטגוריה:כדורגלני ואלבייק
קטגוריה:כדורגלני אל-אורובה (ערב הסעודית)
קטגוריה:כדורגלני נבחרת הולנד
קטגוריה:כדורגלני נבחרת קוראסאו
קטגוריה:כדורגלני גביע הזהב 2021
קטגוריה:ספורטאים זרים באנגליה
קטגוריה:ספורטאים זרים בבולגריה
קטגוריה:ספורטאים זרים בערב הסעודית
קטגוריה:ספורטאים הולנדים באנגליה
קטגוריה:קוראסאואים שנולדו ב-1989
קטגוריה:הולנדים שנולדו ב-1989
חיים בנון

**חיים בנון** (נולד ב-26 ביולי 1980) הוא כדורגלן עבר ישראלי ששיחק בעמדת הקשר.

## קריירה
בנון התחיל את הקריירה שלו בקבוצת הנוער של הפועל חדרה ובגיל 19 הצטרף לקבוצה הבוגרת ששיחקה אז בליגה א'.

בקיץ , בנון חתם בהפועל נצרת עילית מהליגה הארצית. בעונתו הראשונה במועדון, היה שותף לעלייה של הקבוצה לליגה הלאומית והיה שותף גם לעלייה של הקבוצה לליגת העל בתום עונת 2003/2004, לראשונה בתולדותיה. ב-15 באפריל 2006, בנון הבקיע את שער הניצחון במשחק בו ניצחה נצרת עילית 1-2 את בני סכנין.

בקיץ , בנון חתם בבני סכנין. ב-18 באוגוסט 2007, בנון ערך את הופעת הבכורה שלו בקבוצה בניצחון 0-1 נגד מכבי חיפה. ב-6 ביולי 2008, בנון ערך את הופעת הבכורה שלו בזירה האירופית בניצחון 1-2 נגד רנובה במסגרת גביע האינטרטוטו. בשנת , פרש מכדורגל.

בשנת , הפך לשחקן כדורגל אולמות והצטרף לאס"א האקדמית נתניה.

בקיץ , חזר לשחקן כדורגל באופן פעיל כאשר הצטרף למ.ס. נתניה.

## קישורים חיצוניים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:חדרה: כדורגלנים
קטגוריה:כדורגלני הפועל חדרה
קטגוריה:כדורגלני הפועל נוף הגליל
קטגוריה:כדורגלני בני סכנין
קטגוריה:ישראלים שנולדו ב-1980
לאבו מות'יבה

**לאבוגאנג מות'יבה** (באנגלית: **Lebogang Mothiba**; נולד ב-28 בינואר 1996) הוא כדורגלן דרום אפריקאי, המשחק בעמדת החלוץ בממלודי סאנדאונס.

## קריירת מועדונים
מות'יבה התחיל לשחק כדורגל בגיל 11 בקבוצת הכדורגל של ממלודי סאנדאונס, כעבור שנתיים הצטרף לקבוצת הנערים "קמפטון פארק" ובגיל 14 הצטרף למחלקת הנוער של ליל.

ביולי , מות'יבה חתם לשלוש שנים בקבוצה הבוגרת של ליל והצטרף מיידית לקבוצת המילואים. במהלך עונת , מות'יבה הושאל לואלנסיין מהליגה השנייה. בעונתו הראשונה במועדון, הבקיע שני שערים ב-9 הופעות ובסיום העונה סיכם לעונה נוספת במועדון. בעונתו השנייה במועדון כבש 8 שערים ב-20 הופעות בליגה ולקראת סיום חלון העברות של ינואר , ליל החליטה להחזירו לשורותיה על מנת שיעזור לה במאבקי התחתית. עד לסיום העונה, מות'יבה כבש 5 שערים ב-14 משחקים כולל צמד בניצחון 1–2 נגד דיז'ון במחזור האחרון, שהבטיח לליל עונה נוספת בליגה הראשונה.

על אף העובדה שהציג יכולת גבוהה בליל, המועדון ניסה למכור אותו, עקב חובות כלכליים בהן היה מצוי. ב-31 באוגוסט 2018, מות'יבה חתם בשטרסבורג ששילמה 4 מיליון אירו עבור מחצית מכרטיס השחקן שלו. ב-29 בפברואר 2020, נפצע בברכו ונעדר מהמגרשים לתקופה ממושכת.

ב-27 בינואר 2022 הושאל לטרואה עד לסיום העונה.

## קריירה בינלאומית
מות'יבה השתתף עם נבחרת הדרום אפריקאית באולימפיאדת ריו דה ז'ניירו (2016). ב-21 במרץ 2018, מות'יבה ערך את הופעת הבכורה שלו בנבחרת דרום אפריקה, במשחק נגד  במסגרת טורניר ידידות, בו גם כבש את שער הבכורה שלו בנבחרת. מות'יבה, אף כבש בשתי ההופעות הבאות שלו בנבחרת, ובכך הפך לכדורגלן הראשון בתולדות נבחרת דרום אפריקה, הכובש בשלושת משחקיו הראשונים בנבחרת.

## תארים
; שטרסבורג
*גביע הליגה הצרפתית: 

## קישורים חיצוניים

קטגוריה:כדורגלנים דרום אפריקאים
קטגוריה:חלוצי כדורגל דרום אפריקאים
קטגוריה:יוהנסבורג: כדורגלנים
קטגוריה:כדורגלני ליל
קטגוריה:כדורגלני ואלנסיין
קטגוריה:כדורגלני שטרסבורג
קטגוריה:כדורגלני טרואה
קטגוריה:כדורגלני ממלודי סאנדאונס
קטגוריה:כדורגלני נבחרת דרום אפריקה
קטגוריה:כדורגלני גביע אפריקה לאומות 2019
קטגוריה:דרום אפריקאים שנולדו ב-1996
קטגוריה:כדורגלנים דרום אפריקאים באולימפיאדת ריו דה ז'ניירו (2016)
נינה טפיו

**נינה טפיו** (בפינית: **Nina Tapio**; נולדה ב-24 בפברואר 1972) היא זמרת פינית.

## ביוגרפיה
טפיו החלה את קריירת השירה שלה כילדה בת חמש, היא למדה בקונסרבטוריון. במהלך שנות התשעים הייתה חברה בצמד המוזיקלי "Taikapeili" ובמסגרת זו הוציאה שלושה אלבומים, כזמרת עצמאית היא עבדה ביחד עם המוזיקאי קארל ג'נקינס.

היא דיבבה את אריאל בדיבוב המחודש בשפה הפינית לסרט בת הים הקטנה, היא המשיכה לדבב את הדמות גם בשני סרטי ההמשך. היא גם דיבבה בין היתר בסרטים נסיך מצרים וגארפילד: הסרט.

מ-2005 ועד 2010 הייתה שופטת בתוכנית "Idols" הגרסה של פינלנד לתוכנית אמריקן איידול.

באירוויזיון 2006 הציגה את תוצאות הניקוד של פינלנד.

## קישורים חיצוניים

קטגוריה:זמרות פיניות
קטגוריה:מדבבות פיניות
קטגוריה:שופטות תוכניות מציאות
קטגוריה:פיניות שנולדו ב-1972
קריסה סלמינן

**קריסה סלמינן** (בפינית: **Krisse Salminen**; נולדה ב-27 בינואר 1977) היא קומיקאית ומנחת טלוויזיה פינית.

## ביוגרפיה
סלמינן היא בתם של השחקנית קארינה טורונן ומנחה הטלוויזיה רייו סלמינן, ב-2001 התחילה את הקריירה שלה במופעי סטנד אפ.

באירוויזיון 2007 שימשה כמנחה אורחת.

היא דיבבה את דמותה של פייפר בדיבוב הפיני לסרט רובוטס, את שלגיה בסרט "שרק השלישי" ואת ברבי ב"צעצוע של סיפור 3", היא גם דיבבה בסרט "סודות הקיסר" (Keisarin salaisuus), הסרט הפיני הראשון שיצא בהנפשה ממוחשבת.

ב-2012 זכתה בגרסה הפינית של תוכנית המציאות "רוקדים עם כוכבים".

כשחקנית הופיעה במספר סרטים וסדרות טלוויזיה, היא זכתה מספר פעמים ב-"Telvis", פרס הטלוויזיה הפיני.

## חיים אישיים
היא נשואה למפיק ירקו לואומן.

## קישורים חיצוניים

קטגוריה:קומיקאיות
קטגוריה:סטנדאפיסטיות
קטגוריה:מדבבות פיניות
קטגוריה:מנחות טלוויזיה פיניות
קטגוריה:זוכי רוקדים עם כוכבים
קטגוריה:פיניות שנולדו ב-1976